KOMMISSIONENS FORORDNING (EF) Nr. 2126/96 af 5. november 1996 om ændring af forordning (EF) nr. 2543/95 om særlige gennemførelsesbestemmelser for ordningen med eksportlicenser for olivenolie

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 2 og 3, og

ud fra følgende betragtninger:

Kommissionens forordning (EF) nr. 2543/95 (3) fastsætter særlige gennemførelsesbestemmelser for ordningen med eksportlicenser for olivenolie; efter erfaringerne som følge af anvendelsen det første år har det vist sig hensigtsmæssigt, at de produkter, for hvilke der skal fremlægges eksportlicens, identificeres mere præcist;

de eksportlicenser, der ansøges om, udstedes først efter en frist, der skal gøre det muligt for Kommissionen i givet fald at træffe særforanstaltninger på basis af oplysningerne om de ansøgninger, som er meddelt af medlemsstaterne; såfremt disse oplysninger er ufuldstændige eller forkerte, har Kommissionen ikke mulighed for at træffe sådanne foranstaltninger; for at sikre en korrekt forvaltning af ordningen bør licensudstedelsen begrænses til de mængder, for hvilke ansøgningerne er meddelt på behørig vis;

for at gøre det muligt at foretage en præcis kontrol af restitutionsbeløbet vedrørende de udstedte licenser, er det nødvendigt at supplere de oplysninger, som medlemsstaterne skal meddele angående licensansøgninger, der trækkes tilbage, og mængder, der ikke udnyttes, med detaljerede oplysninger om restitutionssatsen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I forordning (EF) nr. 2543/95 foretages følgende ændringer:

1) Artikel 1 affattes således:

»Artikel 1

Der skal fremlægges eksportlicens ved eksport af produkter henhørende under KN-kode 1509 og 1510 00.«.

2) I artikel 3, stk. 2, indsættes følgende som sidste afsnit:

»Dog udstedes der kun licenser for de mængder, for hvilke ansøgningerne er meddelt i overensstemmelse med artikel 5, stk. 1, litra a).«.

3) I artikel 5, stk. 1, litra c), indsættes følgende udtryk til sidst:

». . ., samt de tilhørende restitutionsbeløb.«.

4) Artikel 5, stk. 3, affattes således:

»Medlemsstaterne giver hver måned efter udløbet af licensens gyldighedsperiode Kommissionen meddelelse om mængder og restitutionsbeløb vedrørende eksportlicenser, der ikke er udnyttet.«.

5) I bilaget erstattes del C og D af teksten i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. november 1996.

På Kommissionens vegne

Franz FISCHLER

Medlem af Kommissionen

(1) EFT nr. 172 af 30. 9. 1966, s. 3025/66.

(2) EFT nr. L 206 af 16. 8. 1996, s. 11.

(3) EFT nr. L 260 af 31. 10. 1995, s. 33.

BILAG

>START GRAFIK>

»- Del C: Ugentlig meddelelse Kategori Samlede mængder, der er trukket tilbage i den foregående uge Forudfastsat restitution Forudfastsatte restitutioner i alt

- Del D: Månedlig meddelelse Kategori Uudnyttede mængder Forudfastsat restitution Forudfastsatte restitutioner i alt

«

>SLUT GRAFIK>